पीड़िता ने आरोपियों के झांसे में आकर उनके बैंक खातों में 6 लाख रुपए डलवा दिए। जब पीड़िता को मालूम पड़ा कि यह आरोपी बैंक कर्मी नहीं है तो उन्होंने पुलिस से संपर्क किया और मुकदमा लिखवा दिया। आरोपियों ने पीड़िता को 99 लाख का डीडी देने के लिए आगरा बुलाया। एएसपी श्लोक कुमार ने बताया कि पीड़िता की निशानदेही पर आरोपियों को हरिपर्वत थाना क्षेत्र से गिरफ्तार कर लिया गया। इसके बाद आरोपियों से पूछताछ के दौरान पता चला कि यह लोग महाराष्ट्र उत्तराखंड छत्तीसगढ़ और मध्य प्रदेश तथा यूपी के अलीगढ़ से अपना फर्जी लोन नेटवर्क चलाते हैं। पुलिस ने चारों आरोपी को गिरफ्तार कर जेल भेज दिया है। फरार सरगना सागर शर्मा की तलाश शुरू कर दी है।